SAN FERNANDO CITY, LA UNION - Im-imbestigaran ita dagiti otoridad ti suspek a nangbagsol iti maysa a lalaki bayat a nakalugan daytoy iti motrosiklo idiay Brgy. Bangawilan West, Bangar, La Union.
Segun iti biktima a ni Francisco Mosuela, 19, residente iti nasao a lugar, madama daytoy nga agpatpataray iti motorsiklo kaduana ti nobiana idi kellaat a dinanog ti suspek a ni John Rey Moris ti abagana.
Bimmaba ngarud daytoy iti motorsiklo tapno kasaritana iti natanang ti suspek.
Nupay kasta, idi agawid daytoy ket naklaat laengen dagiti kakaduana ta agsaysayasay metten ti dara iti abagana.
Maipagarup a saan a nadanog no di ket binagsol ti suspek ti biktima.
Iti agdama ket nainget pay laeng a masuksukimat no ania ti motibo ni Moris iti panangbagsolna ken ni Mosuela.
ilo_Latn ilo_Latn ilo_Latn ilo_Latn ilo_Latn ilo_Latn